Natten til fredag blev en spritbilist stoppet på Ålborgvej i Vrå med alt for høj promille.

Nordjyllands Politi fik natten til fredag et tip om, at en spritbilist kørte rundt på Ålborgvej i Vrå. En patrulje blev hurtigt sendt til stedet, hvor det lykkedes dem at få stoppet bilen, der blev kørt af en 23-årig mand. Det skriver Nordjyllands Politi. Manden i bilen fik efterfølgende lov at puste i alkometeret. Det viste sig, at han havde en promille på langt over det tilladte. En læge blev tilkaldt for at tage en blodprøve, som bekræftede promillen. Den 23-årige mand blev sigtet for kørsel i påvirket tilstand og fik desuden frataget sit kørekort.